Forslag til RÅDETS FORORDNING om ændring af bilaget til Rådets forordning (EF) nr. 2042/2000 om indførelse af en endelig antidumpingtold på importen af fjernsynskamerasystemer med oprindelse i Japan

(forelagt af Kommissionen)

BEGRUNDELSE

Ved Rådets forordning (EF) nr. 1015/94 (som senere ændret) [1] blev der indført en endelig antidumpingtold på importen af fjernsynskamerasystemer med oprindelse i Japan. Rådet udelukkede specifikt kamerasystemer til professionelt brug, der er anført i bilaget til nævnte forordning, fra antidumpingtoldens anvendelsesområde, idet de ganske vist repræsenterer avancerede kamerasystemer til professionelt brug, der falder inden for produktdefinitionen i ovennævnte forordning, men de kan ikke betragtes som fjernsynskamerasystemer, da de ikke kan anvendes til transmissionsformål.

[1] EFT L 111 af 30.4.1994, s. 106, senest ændret ved forordning (EF) nr. 176/2000 (EFT L 22 af 27.1.2000, s. 29).

I september 2000 stadfæstede Rådet ved forordning (EF) nr. 2042/2000 [2] ovennævnte endelige antidumpingtold, der var indført i overensstemmelse med artikel 11, stk. 2, i Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab [3].

[2] EFT L 244 af 29.9.2000, s. 38.

[3] EFT L 56 af 6.3.1996, s. 1, senest ændret ved Rådets forordning (EF) nr. 2238/2000 (EFT L 257 af 11.10.2000, s. 2).

Kommissionen har siden modtaget en anmodning fra to japanske eksporterende producenter af fjernsynskamerasystemer om at få føjet visse modeller af professionelle kamerasystemer til bilaget til Rådets forordning (EF) nr. 2024/2000, således at de fritages for tolden.

Vedlagte forslag til rådsforordning indeholder mere detaljeret information, som viser, at de pågældende modeller faktisk er efterfølgermodeller til de professionelle kamerasystemer, der tidligere var fritaget for tolden og derfor bør medtages i nævnte bilag.

Forslag til RÅDETS FORORDNING om ændring af bilaget til Rådets forordning (EF) nr. 2042/2000 om indførelse af en endelig antidumpingtold på importen af fjernsynskamerasystemer med oprindelse i Japan

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab [4],

[4] EFT L 56 af 6.3.1996, s. 1, senest ændret ved Rådets forordning (EF) nr. 2238/2000 (EFT L 257 af 11.10.2000, s. 2).

under henvisning til forslag fremsat af Kommissionen efter høring af Det Rådgivende Udvalg, og

ud fra følgende betragtninger:

A. TIDLIGERE PROCEDURE

(1) Rådet indførte ved forordning (EF) nr. 1015/94 [5] en endelig antidumpingtold på importen af fjernsynskamerasystemer med oprindelse i Japan.

[5] EFT L 111 af 30.4.1994, s. 106, senest ændret ved forordning (EF) nr. 176/2000 (EFT L 22 af 27.1.2000, s. 29).

(2) Rådet udelukkede specifikt kamerasystemer til professionelt brug, der er anført i bilaget til nævnte forordning, i det følgende benævnt "bilaget", fra antidumpingtoldens anvendelsesområde, idet de ganske vist repræsenterer avancerede kamerasystemer til professionelt brug, der falder inden for produktdefinitionen i artikel 1, stk. 2, i forordning (EF) nr. 1015/94, men de kan ikke betragtes som fjernsynskamerasystemer, da de ikke kan anvendes til transmissionsformål.

(3) I oktober 1995 ændrede Rådet ved forordning (EF) nr. 2474/95 [6] ovennævnte forordning (EF) nr. 1015/94, særlig hvad angår produktdefinitionen og visse modeller af professionelle kamerasystemer, som udtrykkeligt blev fritaget for den endelige antidumpingtold.

[6] EFT L 255 af 25.10.1995, s. 11.

(4) I oktober 1997 ændrede Rådet ved forordning (EF) nr. 1952/97 [7] satserne for den endelige antidumpingtold for to berørte selskaber, nemlig Sony Corporation og Ikegami Tsushinki i overensstemmelse med artikel 12 i forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab, i det følgende benævnt "grundforordningen". Rådet udelukkede endvidere specifikt visse nye modeller af professionelle kamerasystemer fra antidumpingtoldens anvendelsesområde ved at føje dem til bilaget.

[7] EFT L 276 af 9.10.1997, s. 20.

(5) I januar 1999 og 2000 ændrede Rådet ved forordning (EF) nr. 193/1999 [8] og forordning (EF) nr. 176/2000 [9] forordning (EF) nr. 1015/94 ved at føje visse efterfølgermodeller af professionelle kamerasystemer til bilaget og udelukkede dem således fra anvendelsen af den endelige antidumpingtold.

[8] EFT L 22 af 29.1.1999, s. 10.

[9] EFT L 22 af 27.1.2000, s. 29.

(6) I september 2000 stadfæstede Rådet ved forordning (EF) nr. 2042/2000 [10] den endelige antidumpingtold, der var indført ved forordning (EF) nr. 1015/94, som senere ændret, i overensstemmelse med artikel 11, stk. 2, i grundforordningen.

[10] EFT L 244 af 29.9.2000, s. 38.

(7) I december 2000 ændrede Rådet ved forordning (EF) nr. 2676/2000 [11] senest bilaget til Rådets forordning (EF) nr. 2024/2000 ved at føje visse nye professionelle kamerasystemer til bilaget og udelukkede dem således fra anvendelsen af den endelige antidumpingtold.

[11] EFT L 308 af 8.12.2000, s.1.

B. UNDERSØGELSE AF NYE MODELLER AF PROFESSIONELLE KAMERASYSTEMER

1. Procedure

(8) To japanske eksporterende producenter, nemlig Matsushita og Hitachi Densai, oplyste over for Kommissionen, at de agtede at introducere nye modeller af professionelle kamerasystemer på Fællesskabets marked og anmodede om at få føjet disse nye modeller af professionelle kamerasystemer og tilbehør hertil til bilaget, således at de blev fritaget for antidumpingtolden.

(9) Kommissionen underrettede EF-erhvervsgrenen herom og indledte en undersøgelse, der alene var rettet mod at fastslå, om de pågældende produkter faldt ind under anvendelsesområdet for antidumpingtolden, og om den dispositive del af forordning (EF) nr. 1015/94 skulle ændres tilsvarende.

2. Modeller, der er omfattet af undersøgelsen

(10) De anmodninger, der er indgået, vedrørte følgende modeller af professionelle kamerasystemer, og blev forelagt med de relevante tekniske oplysninger:

i) Matsushita:

- kamerahoved AW-E800A

- søger AW-VF80

ii) Hitachi Denshi Ltd:

- kamerabasisstation RU-Z3

- kamerakontrolpanel RC-Z3

- kamera-adapter CA-ZD1

Alle ovennævnte modeller blev præsenteret som værende en del af professionelle kamerasystemer til brug på det professionelle videomarked.

3. Undersøgelsesresultater

(11) Kommissionen foretog en teknisk undersøgelse med en detaljeret sammenligning af de pågældende modeller med deres forgængere, der allerede findes i bilaget, og den konstaterede, at de var næsten identiske. De konstaterede forskelle kan tilskrives den tekniske udvikling i sektoren for professionelle kamerasystemer, men det berører ikke klassifikationen af de undersøgte modeller som professionelle kamerasystemer. Det blev derfor konkluderet, at alle de pågældende modeller skulle udelukkes fra anvendelsesområdet for de eksisterende antidumpingforanstaltninger.

(12) Kommissionen underrettede EF-producenterne og eksportørerne af TCS om sine undersøgelsesresultater og gav dem lejlighed til at fremsætte deres synspunkter. På denne baggrund og i lyset af, at de interesserede parter ikke rejste indvendinger over for Kommissionens konklusioner, betragtes alle modeller og dertil hørende udstyr, der er omhandlet i betragtning 10, som professionelle kamerasystemer. Følgelig bør de fritages for den gældende antidumpingtold på fjernsynskamerasystemer med oprindelse i Japan, og bilaget bør ændres tilsvarende -

UDSTEDT FØLGENDE FORORDNING:

Artikel 1

Bilaget til forordning (EF) nr. 2042/2000 erstattes af bilaget til denne forordning.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [...]

På Rådets vegne

Formand

BILAG

Liste over professionelle kamerasystemer, som ikke betragtes som fjernsynskamerasystemer (transmissionskamerasystemer), og som er fritaget for foranstaltningerne

>TABELPOSITION>

>TABELPOSITION>

>TABELPOSITION>